
SPRENDIMAS
DĖL PRIENŲ RAJONO SAVIVALDYBĖS TARYBOS 2016 M. GRUODŽIO 22 D. SPRENDIMO NR. T3–267 „DĖL PRIENŲ RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ NUOSTATŲ PATVIRTINIMO“ PAKEITIMO

2018 m. vasario 8 d. Nr. T3-17
Prienai

Vadovaudamasi Lietuvos Respublikos vietos savivaldos įstatymo 6 straipsnio 2 punktu, Lietuvos Respublikos atliekų tvarkymo įstatymo 25 straipsniu, Lietuvos Respublikos Vyriausybės 2013 m. liepos 24 d. nutarimu Nr. 711 „Dėl Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių patvirtinimo“ patvirtintomis Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklėmis, Prienų rajono  savivaldybės taryba nusprendžia:
Pakeisti Prienų rajono savivaldybės tarybos 2016 m. gruodžio 22 d. sprendimu Nr. T3–267 „Dėl Prienų rajono  savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ patvirtintus Prienų rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatus (toliau – Nuostatai):
1. Pakeisti Nuostatų 21 punktą ir jį išdėstyti taip:
„21. Gyvenamosios paskirties objektams – individualiems namams, kurių savininkai arba naudotojai Administratoriaus nustatyta tvarka deklaruoja, kad nesinaudos šiuo gyvenamosios paskirties nekilnojamojo turto objektu šaltuoju metų laikotarpiu, minimalus ištuštinimo kiekis yra 6 kartai per metus, nepriklausomai nuo konteinerio dydžio.“ 
2. Pakeisti Nuostatų 36 punktą ir jį išdėstyti taip:
„36. Rinkliava sumokama į Prienų rajono savivaldybės biudžeto sąskaitą.“
3. Pakeisti Nuostatų 2 priedo 4 priedėlio 1 eilutę:
	„1.
	Garažų paskirties objektai
	7,40
	2,80
	0,12“

